stanford-oval/wikipedia huggingface dataset:
เศรษฐกิจลาว
ประวัติ

หลังจากเข้าสู่อำนาจใน พ.ศ. 2518 รัฐบาลคอมมิวนิสต์ได้นำระบบเศรษฐกิจแบบโซเวียตมาใช้ โดยแทนที่การลงทุนของเอกชนด้วยการลงทุนของรัฐและสหกรณ์ การลงทุนมาจากศูนย์กลางทั้งการผลิต การค้าและการกำนดราคา และสร้างระบบกั้นขวางการค้าภายในกับภายนอกประเทศ หลังจากใช้ระบบเศรษฐกิจนี้ไปไม่นาน พบว่าเป็นอุปสรรคต่อการพัฒนาจนต้องมีการปฏิรูป เปลี่ยนการกำหนดราคาจากการกำหนดโดยรัฐมาเป็นมาเป็นตามกลไกตลาด อนุญาตให้เกษตรกรยึดครองที่ดินและขายผลผลิตทางการเกษตรได้ ยกเลิกการกีดกันสินค้าจากภายนอก
ใน พ.ศ. 2532 ลาวได้บรรลุข้อตกลงกับธนาคารโลกและกองทุนการเงินระหว่างประเทศ ในด้านการปฏิรูปเศรษฐกิจ สนับสนุนการลงทุนของเอกชน ลาวยอมรับความช่วยเหลือจากออสเตรเลียในการสร้างสะพานข้ามแม่น้ำโขงเชื่อมระหว่างเวียงจันทน์กับหนองคาย ในช่วงที่เกิดวิกฤติการเงินในเอเชียตะวันออกเฉียงใต้ เมื่อ พ.ศ. 2540 ลาวได้รับผลกระทบโดยค่าเงินกีบลดลง ใช้นโยบายเศรษฐกิจแบบเงินฝืดซึ่งทำให้เศรษฐกิจมีเสถียรภาพใน พ.ศ. 2543
นอกจากการเพาะปลูกทางการเกษตรแล้ว ในลาวมีการลงทุนทางอุตสาหกรรมที่ประสบความสำเร็จ เช่น เครื่องยนต์ เบียร์ กาแฟ และการท่องเที่ยว โดยได้รับการสนับสนุนจากสหรัฐ ญี่ปุ่นและเยอรมัน
เกษตรกรรม

ส่วนใหญ่เป็นการปลูกข้าว ซึ่งมีผลผลิตคิดเป็น 51% ของจีดีพี การออมภายในประเทศต่ำ ทำให้ลาวต้องได้รับความช่วยเหลือและการลงทุนจากต่างประเทศ ผลผลิตทางการเกษตรที่สำคัญได้แก่ มันเทศ ผัก ข้าวโพด กาแฟ อ้อย ยาสูบ ชา ฝ้าย ถั่วลิสง ข้าว ควาย หมู สัตว์เคี้ยวเอื้อง ใน พ.ศ. 2542 การลงทุนจากต่างประเทศคิดเป็นมากกว่า 20% ของจีดีพี และมากกว่า 75% ของการลงทุนภายในประเทศ
การท่องเที่ยว

การท่องเที่ยวจัดเป็นอุตสาหกรรมที่เจริญเติบโตอย่างรวดเร็วในลาว หลังการเปิดประเทศเมื่อ พ.ศ. 2533 ลาวเป็นที่นิยมของนักท่องเที่ยวอย่างต่อเนื่อง
สุภา ศิริมานนท์

| สุภา ศิริมานนท์ |
| --- | --- |
สุภา ศิริมานนท์ และ จินดา ศิริมานนท์ ภริยา
เกิด: 15 กรกฎาคม พ.ศ. 2457 อำเภอวิเศษชัยชาญ จังหวัดอ่างทอง
เสียชีวิต: 15 มีนาคม พ.ศ. 2529 (71 ปี)
นามปากกา: จิตติน ธรรมชาติ ษี บ้านกุ่ม
อาชีพ: นักเขียน นักแปล นักหนังสือพิมพ์
คู่สมรส: จินดา ศิริมานนท์ (สุนทรโรหิต)
สุภา ศิริมานนท์ (15 กรกฎาคม พ.ศ. 2457 — 15 มีนาคม พ.ศ. 2529) นามปากกา จิตติน ธรรมชาติ เป็นนักคิด นักประพันธ์ นักหนังสือพิมพ์และนักวารสารศาสตร์คนสำคัญของประเทศไทย และผู้สื่อข่าวสงครามคนแรกของประเทศไทย (ในสงครามจีน–ญี่ปุ่นครั้งที่สอง) เคยเป็นบรรณาธิการ “นิกรวันอาทิตย์” และ “อักษรสาส์น” เข้าร่วมขบวนการเสรีไทย รับราชการในกระทรวงการต่างประเทศ เป็นเลขานุการฝ่ายหนังสือพิมพ์ประจำสถานทูตไทย ณ ประเทศต่าง ๆ ในทวีปยุโรป คือ สหภาพโซเวียต สวีเดน สวิตเซอร์แลนด์ และฝรั่งเศส เป็นผู้บริหารและฝ่ายวิชาการของบริษัทอาคเนย์ประกันภัย
และเป็นอาจารย์พิเศษที่ คณะวารสารศาสตร์และสื่อสารมวลชน มหาวิทยาลัยธรรมศาสตร์
ประวัติ

สุภา ศิริมานนท์ เกิดเมื่อวันพุธที่ 15 กรกฎาคม พ.ศ. 2457 ที่ ตำบลบ้านท้ายตลาด อำเภอวิเศษชัยชาญ จังหวัดอ่างทอง บิดาคือ หลวงนฤมานสัณหวุฒิ มารดาชื่อ แม้น นฤมานสัณหวุฒิ เข้าศึกษาที่โรงเรียนสมเด็จเจ้าพระยา, โรงเรียนสวนกุหลาบ (ส.ก. 6153),  ถึงแก่กรรมในวันที่ 15 มีนาคม พ.ศ. 2529 โดยโรคมะเร็งในตับอ่อน
ผลงาน

เป็นผู้แปล “แคปปิตอลลิซม์” (ทุนนิยม) ของ คาร์ล มาร์กซ์ เป็นภาษาไทย
โดยใช้ชื่อว่า แคปิตะลิสม์ 
สุภาเป็นผู้แต่งหนังสือ “วรรณสาส์นสำนึก” (พิมพ์ในนิตยสารช่วง พ.ศ. 2492 - 2495 พิมพ์รวมเล่มครั้งแรก พ.ศ. 2529) ซึ่งเป็นหนึ่งในหนังสือดี 100 เล่มที่คนไทยควรอ่าน งานเขียน “ภาวะของศิลปะใต้ระบอบเผด็จการฟาสซีสม์” ของสุภา (ใช้นามปากกา จิตติน ธรรมชาติ) เคยถูกตีตราว่าเป็น "หนังสือต้องห้าม" ในสมัยรัฐบาลนายธานินทร์ กรัยวิเชียร ที่ถูกแต่งตั้งจาก คณะปฏิรูปการปกครองแผ่นดิน ซึ่งได้ออกรายชื่อหนังสือต้องห้ามกว่าสองร้อยรายการ ซึ่งถือว่าเป็นเอกสารสิ่งตีพิมพ์ที่ห้ามมิให้ผู้ใดมีไว้ในครอบครอง  แต่ในภายหลังก็ถูกยกเลิกไป
นอกจากงานเขียนเชิงวิชาการแล้ว สุภายังมีผลงานนวนิยาย (เรื่องเดียวในชีวิต ใช้นามปากกา "ษี บ้านกุ่ม") คือ “ผู้อยู่เหนือเงื่อนไข ?” โดยมีเค้าเรื่องจากบันทึกประวัติศาสตร์ชิ้นหนึ่งสมัยต้นกรุงรัตนโกสินทร์ เกี่ยวกับการสิ้นพระชนม์ของสมเด็จพระเจ้าตากสินมหาราช
เป็นนวนิยายอิงประวัติศาสตร์ที่ใช้เหตุการณ์จลาจลปลายสมัยกรุงธนบุรี นวนิยายเรื่องนี้นำเสนอคำสอนพระราชาด้วยแนวคิดสังคมนิยม จึงแตกต่างกับวรรณกรรมคำสอนพระราชาทั่วไป ซึ่งมีแนวคิดแบบจารีตนิยม
งานชิ้นสุดท้ายของ จิตร ภูมิศักดิ์ คือ "ความเป็นมาของคำสยาม, ไทย ลาว และขอม และลักษณะทางสังคมของชื่อชนชาติ" ได้ฝากไว้กับเพื่อนนักเขียนผู้อาวุโสของเขา คือ สุภา คิริมานนท์ โดยบอกฝากไว้เพียงสั้น ๆ ว่า “ถ้าหากมีทุนและมีโอกาสก็ขอให้จัดพิมพ์ให้ด้วย รวมทั้งถ้าหากมีตรงไหนบกพร่องหรือไม่สมบูรณ์ก็ขอให้แก้ไขตกเติมให้ด้วย" คุณสุภา คิริมานนท์ได้เก็บต้นฉบับรักษาไว้เป็นอย่างดีเกือบ 10 ปี และเมื่อบรรยากาศทางการเมืองเริ่มจะเอื้ออำนวย กอรปทั้งมีคนเริ่มสนใจใฝ่รู้ในงานเขียนของจิตร ภูมิศักดิ์ มากขึ้น ภายหลังเหตุการณ์ 14 ตุลาคม 2516 งานของจิตร ภูมิศักดิ์ จึงถูกเสนอมายังทางมูลนิธิโครงการตำราสังคมศาสฅร์และมนุษยศาสตร์ ได้จัดตีพิมพ์ขึ้นครั้งแรกเมื่อปี 2519 จำนวน 5000 เล่ม จึงได้ปรากฏต่อมหาชน
แหล่งค้นคว้าเพิ่มเติม

สุธาชัย ยิ้มประเสริฐ. “นักคิดสังคมนิยมไทยกลุ่มอักษรสาส์น (พ.ศ. 2492-2495).” ใน ฉลอง สุนทราวาณิชย์ และคณะ. วิถีนักคิด/ปัญญาชนไทย-เทศ: อดีต ปัจจุบัน อนาคต. รายงานวิจัยฉบับสมบูรณ์, สำนักงานกองทุนสนับสนุนการวิจัย, 2543.
พรพิพัฒน์ เบญญศรี

นายพลชาวไทย
| พลเอกพรพิพัฒน์ เบญญศรีม> ป.ช., ม.ว.ม. |
| --- | --- |


สมาชิกวุฒิสภา
สมาชิกโดยตำแหน่ง 11 พฤษภาคม พ.ศ. 2562 – 30 กันยายน พ.ศ. 2563
ถัดไป: พลเอก เฉลิมพล ศรีสวัสดิ์
ผู้บัญชาการทหารสูงสุด
ดำรงตำแหน่ง 1 ตุลาคม พ.ศ. 2561 – 30 กันยายน พ.ศ. 2563 
ก่อนหน้า: พลเอก ธารไชยยันต์ ศรีสุวรรณ
ถัดไป: พลเอก เฉลิมพล ศรีสวัสดิ์
สมาชิกคณะรักษาความสงบแห่งชาติ
ดำรงตำแหน่ง 1 ตุลาคม พ.ศ. 2561 – 16 กรกฎาคม พ.ศ. 2562 
 
ข้อมูลส่วนบุคคล
เกิด: 17 มีนาคม พ.ศ. 2503 (64 ปี)
คู่สมรส: จิราพรรณ เบญญศรี (ดีบุญมี ณ ชุมแพ)
บุตร: 2 คน
ศิษย์เก่า: โรงเรียนนายร้อยพระจุลจอมเกล้า วิทยาลัยป้องกันราชอาณาจักร
ลายมือชื่อ: 
ยศที่ได้รับการแต่งตั้ง
รับใช้:  ไทย
สังกัด: กองทัพไทย
ยศ:  พลเอก    พลเรือเอก    พลอากาศเอก
บังคับบัญชา: ผู้บัญชาการทหารสูงสุด

พลเอก พรพิพัฒน์ เบญญศรี (เกิด 17 มีนาคม พ.ศ. 2503) เป็นนายพลชาวไทย เคยดำรงตำแหน่งผู้บัญชาการทหารสูงสุด ในปี พ.ศ. 2561 เสนาธิการทหาร ในปี พ.ศ. 2560 และเป็นรองเสนาธิการทหาร ในปี พ.ศ. 2559 รวมทั้งเคยเป็นสมาชิกคณะรักษาความสงบแห่งชาติและสมาชิกวุฒิสภาไทยด้วย
ประวัติ

พลเอก พรพิพัฒน์ เบญญศรี เกิดเมื่อวันที่ 17 มีนาคม พ.ศ. 2503 ณ กรุงเทพมหานคร เป็นบุตรคนที่ 3 ในจำนวนพี่น้อง 3 คน ของสมศักดิ์และสุมน เบญญศรี ได้สมรสกับ จิราพรรณ สกุลเดิม ดีบุญมี ณ ชุมแพ มีบุตรชาย 2 คน คือ ณพัฒน์ เบญญศรี และณพณ เบญญศรี
การศึกษา > การศึกษาก่อนเข้ารับราชการ

โรงเรียนสวนกุหลาบวิทยาลัย รุ่นที่ 95
โรงเรียนเตรียมทหาร รุ่นที่ 18 (ตท.18)
โรงเรียนนายร้อยพระจุลจอมเกล้า รุ่นที่ 29 (จปร.29)
การศึกษา > การศึกษาเมื่อเข้ารับราชการแล้ว > หลักสูตรทางพลเรือน

พ.ศ. 2540 ปริญญาโท หลักสูตรบริหารธุรกิจบัณฑิต (บธ.ม. การจัดการ) มหาวิทยาลัยเกษตรศาสตร์
พ.ศ. 2540 ปริญญาโท ด้าน DEFENCE STUDIES, The University of New South Wales
การศึกษา > การศึกษาเมื่อเข้ารับราชการแล้ว > หลักสูตรทางทหาร > ในประเทศ

พ.ศ. 2524 หลักสูตรกระโดดร่ม รุ่นที่ 132
พ.ศ. 2524 หลักสูตรจู่โจม รุ่นที่ 61
พ.ศ. 2524 หลักสูตรนักโดดร่มนอกกอง
พ.ศ. 2524 หลักสูตรการรวบรวมพิเศษ รุ่นที่ 8
พ.ศ. 2528 หลักสูตรชั้นนายร้อย เหล่าทหารราบ รุ่นที่ 70
พ.ศ. 2531 หลักสูตรชั้นนายพัน เหล่าทหารราบ รุ่นที่ 49
พ.ศ. 2533 หลักสูตรเสนาธิการทหารบก ชุดที่ 68
พ.ศ. 2543 หลักสูตรอบรมปฏิบัติการเพื่อสันติภาพและการฝึก เชิงสัมมนา
พ.ศ. 2550 หลักสูตรผู้บริหารระดับสูง สถาบันวิทยาการตลาดทุน (วตท.) รุ่นที่ 5
พ.ศ. 2556 หลักสูตรการป้องกันราชอาณาจักรภาครัฐ ร่วมเอกชน (ปรอ.) รุ่นที่ 25
พ.ศ. 2558 หลักสูตรนักบริหารยุทธศาสตร์การป้องกันและปราบปรามการทุจริตระดับสูง (นยปส.) รุ่นที่ 2
หลักสูตรหลักนิติธรรมเพื่อประชาธิปไตย (นธป.) รุ่นที่ 5
การศึกษา > การศึกษาเมื่อเข้ารับราชการแล้ว > หลักสูตรทางทหาร > ต่างประเทศ

พ.ศ. 2526 หลักสูตร Regimental Officer Course กองทัพบกออสเตรเลีย
พ.ศ. 2540 หลักสูตรปริญญาโท Master of Defense Studies ณ The University of New South Wales ประเทศออสเตรเลีย
พ.ศ. 2555 หลักสูตร Senior International Defense Management Course, Monterey  ณ ประเทศสหรัฐอเมริกา
ประวัติการรับราชการ

หลังจากสำเร็จการศึกษาจากโรงเรียนนายร้อยพระจุลจอมเกล้า รุ่นที่ 29 เมื่อปี พ.ศ. 2525 ได้เลือกรับราชการที่ กองพันทหารราบที่ 3 กรมทหารราบที่ 11 รักษาพระองค์ ตลอดระยะเวลาที่รับราชการอยู่นั้นได้สั่งสมประสบการณ์และศึกษาเพิ่มพูนความรู้จากการปฏิบัติหน้าที่ ทั้งในสายงานปกติ และการปฏิบัติราชการสนามชายแดนอย่างสม่ำเสมอ
นอกจากนั้น ยังได้ร่วมปฏิบัติงานร่วมกับนานาชาติ ในกองกำลังเฉพาะกิจร่วมของกองทัพไทยอีกด้วย จากการที่ท่านมีความมานะมุ่งมั่นและรับผิดชอบต่องานในหน้าที่ที่ได้รับมอบหมายเป็นอย่างดียิ่ง เป็นที่ประจักษ์และยอมรับจากผู้บังคับบัญชาและผู้ใต้บังคับบัญชาในทุกระดับ ทำให้มีความเจริญก้าวหน้าในหน้าที่ราชการมาตามลำดับ
จากผลการปฏิบัติงานตลอดระยะเวลาของการรับราชการ ที่มีปณิธานอันแน่วแน่ ประกอบกับความมุ่งมั่นและตั้งใจ ในการปฏิบัติงานตามที่ได้รับมอบหมาย จนเป็นผลสำเร็จมาอย่างต่อเนื่องเกิดประโยชน์ต่อกองทัพไทยและประเทศชาติอย่างเป็นรูปธรรม จนเป็นที่ยอมรับและเชื่อถือจากผู้บังคับบัญชา ตลอดจนได้รับการยอมรับจากหน่วยงานและกำลังพลในกองทัพไทย รวมทั้งส่วนราชการอื่น ๆ ทั้งในประเทศและระดับนานาชาติ
อีกทั้ง ยังได้แสดงออกถึงความจงรักภักดีต่อสถาบันชาติ ศาสนา พระมหากษัตริย์ เป็นหลักสำคัญในการทำงาน จึงได้รับพระมหากรุณาธิคุณโปรดเกล้าฯ ให้ดำรงตำแหน่งสำคัญระดับสูง เช่น รองเสนาธิการทหาร เสนาธิการทหาร และได้รับพระมหากรุณาธิคุณโปรดเกล้าฯ ให้ดำรงตำแหน่ง ผู้บัญชาการทหารสูงสุด ท่านที่ 33 ตั้งแต่วันที่ 1 ตุลาคม พ.ศ. 2561 จนถึงปัจจุบัน
การดำรงตำแหน่งที่สำคัญ > ทางทหาร

พ.ศ. 2525 ผู้บังคับหมวดปืนเล็ก กองร้อยอาวุธเบา กองพันทหารราบที่ 3 กรมทหารราบที่ 11 รักษาพระองค์
พ.ศ. 2527 ผู้บังคับหมวดเครื่องยิงลูกระเบิด ขนาด 60 มิลลิเมตร กองร้อยอาวุธเบา กองพันทหารราบที่ 3 กรมทหารราบที่ 11 รักษาพระองค์
พ.ศ. 2528 นายทหารฝ่ายการข่าว กองพันทหารราบที่ 3 กรมทหารราบที่ 11 รักษาพระองค์
พ.ศ. 2529 ผู้บังคับกองร้อยอาวุธเบา กองพันทหารราบที่ 3 กรมทหารราบที่ 11 รักษาพระองค์
พ.ศ. 2531 นายทหารคนสนิท ผู้ช่วยเสนาธิการ กองทัพบก ฝ่ายการข่าว
พ.ศ. 2531 นายทหารคนสนิท เจ้ากรมยุทธศึกษาทหารบก
พ.ศ. 2532 ประจำโรงเรียนเสนาธิการทหารบก สถาบันวิชาการทหารบกชั้นสูง
พ.ศ. 2533 ผู้ช่วยหัวหน้าฝ่ายกิจการพลเรือน กองพลทหารราบที่ 1 รักษาพระองค์
พ.ศ. 2534 รองผู้บังคับกองพันทหารราบที่ 3 กรมทหารราบที่ 11 รักษาพระองค์
พ.ศ. 2536 หัวหน้ากองยุทธการ กองทัพบก
พ.ศ. 2538, พ.ศ. 2539 อาจารย์โรงเรียนเสนาธิการทหารบก สถาบันวิชาการทหารบกชั้นสูง
พ.ศ. 2540 ประจำกรมยุทธศึกษาทหารบก
พ.ศ. 2541 ประจำสถาบันวิชาการทหารบกชั้นสูง
พ.ศ. 2542 ฝ่ายเสนาธิการ ประจำกรมข่าวทหาร
พ.ศ. 2543 ผู้ช่วยผู้อำนวยการกองนโยบายและแผน กรมข่าวทหาร
พ.ศ. 2543 ผู้อำนวยการกองยุทธการ หน่วยบัญชาการทหารพัฒนา
พ.ศ. 2547, พ.ศ. 2548 ฝ่ายเสนาธิการ ผู้บัญชาการทหารสูงสุด
พ.ศ. 2549 ผู้ทรงคุณวุฒิ กองบัญชาการทหารสูงสุด
พ.ศ. 2549 ผู้บัญชาการโรงเรียนเตรียมทหาร กรมยุทธศึกษาทหาร
พ.ศ. 2552 ผู้บัญชาการโรงเรียนเตรียมทหาร สถาบันวิชาการป้องกันประเทศ
พ.ศ. 2552 รองปลัดบัญชีทหาร
พ.ศ. 2556 ปลัดบัญชีทหาร
พ.ศ. 2558 หัวหน้านายทหารฝ่ายเสนาธิการ ผู้บัญชาการทหารสูงสุด
พ.ศ. 2559 รองเสนาธิการทหาร
พ.ศ. 2560 เสนาธิการทหาร
พ.ศ. 2561 ผู้บัญชาการทหารสูงสุด
พ.ศ. 2563 นายทหารราชองครักษ์ และ นายทหารราชองครักษ์พิเศษ
การดำรงตำแหน่งที่สำคัญ > ราชการพิเศษ

ราชองครักษ์เวร (พ.ศ. 2546 และ พ.ศ. 2549)
ตุลาการศาลทหารกลาง
นายทหารพิเศษประจำหน่วยทหารรักษาพระองค์ ร.1 รอ.
ผู้บังคับกองร้อยอาวุธเบา กองพันทหารราบ เฉพาะกิจที่ 113
รองเสนาธิการ กองกำลังเฉพาะกิจร่วม 972 ไทย/ติมอร์ ตะวันออก
ตุลาการศาลทหารสูงสุด
นายทหารพิเศษประจำหน่วยทหารรักษาพระองค์ กรมทหารราบที่ 1 รักษาพระองค์
การดำรงตำแหน่งที่สำคัญ > ทางการเมือง

สมาชิกวุฒิสภา
หัวหน้าศูนย์ปฏิบัติการแก้ไขสถานการณ์ฉุกเฉินด้านความมั่นคง
อดีตสมาชิกคณะรักษาความสงบแห่งชาติ
กรรมการในคณะกรรมการสถาบันเทคโนโลยีป้องกันประเทศ
กรรมการในคณะกรรมการฝ่ายโครงการและกิจกรรมเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก พุทธศักราช 2562
ประธานคณะอนุกรรมการฝ่ายจัดขบวนพระยุหยาตราทางสถลมารค
กรรมการในคณะอำนวยการจัดงานพระราชพิธีบรมราชาภิเษก
กรรมการในคณะกรรมการโครงการราชทัณฑ์ปันสุข ทำความดีด้วยหัวใจ
ยศทางทหาร

พ.ศ. 2525 ร้อยตรี
พ.ศ. 2526 ร้อยโท
พ.ศ. 2529 ร้อยเอก
พ.ศ. 2532 พันตรี
พ.ศ. 2536 พันโท
พ.ศ. 2539 พันเอก
พ.ศ. 2548 พลตรี
พ.ศ. 2556 พลโท
พ.ศ. 2558 พลเอก
เครื่องราชอิสริยาภรณ์ > ไทย

พ.ศ. 2560 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2556 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2530 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2535 –  เหรียญราชการชายแดน (ช.ด.)
พ.ศ. 2538 –  เหรียญจักรมาลา (ร.จ.ม.)
เครื่องราชอิสริยาภรณ์ > ต่างประเทศ

สหรัฐ :
พ.ศ. 2562 –  ลีเจียนออฟเมอริต ชั้นผู้บังคับบัญชา
มาเลเซีย :
พ.ศ. 2562 –  เครื่องราชอิสริยาภรณ์ดาร์จาห์ เกปาละวานัน อังกะตัน เตนเตรา ชั้นที่ 1
รางวัลที่ได้รับ

รางวัลแห่งเกียรติยศจักรดาว สาขาบริหารการปกครองและเสริมสร้างความมั่นคงแห่งชาติ ประจำปี 2562
รางวัลศิษย์เก่าดีเด่น โรงเรียนเสนาธิการทหารบก ประจำปี 2561
รางวัล “การพัฒนาการบริการที่เป็นเลิศ” ของคณะกรรมการการพัฒนาระบบราชการ ถึง 2 ปีซ้อน
รางวัลองค์กรที่มีความเป็นเลิศด้านการเบิกจ่าย ระดับดีเลิศ ประจำปีงบประมาณ 2562
บทบาทที่เกี่ยวข้องกับวิกฤติทางการเมือง

พลเอก พรพิพัฒน์ เบญญศรี ได้ดำรงตำแหน่งต่าง ๆ ดังนี้
อดีตผู้บัญชาการทหารสูงสุด
อดีตสมาชิกคณะรักษาความสงบแห่งชาติ
อดีตสมาชิกวุฒิสภาไทย
หัวหน้าศูนย์การแก้ไขสถานการณ์ฉุกเฉินด้านความมั่นคง
หัวหน้าผู้รับผิดชอบในการแก้ไขสถานการณ์ฉุกเฉินในศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด – 19)
กรรมการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด – 19)
กรรมการในคณะกรรมการสถาบันเทคโนโลยีป้องกันประเทศ
กรรมการในคณะกรรมการฝ่ายโครงการและกิจกรรมเฉลิมพระเกียรติ เนื่องในโอกาสมหามงคลพระราชพิธีราชาภิเษก พุทธศักราช 2562
ประธานคณะอนุกรรมการฝ่ายจัดขบวนพระยุหยาตราทางสถลมารถ
กรรมการในคณะอำนวยการการจัดงานพระราชพิธีบรมราชาภิเษก
กรรมการในคณะกรรมการโครงการราชทัณฑ์ปันสุข ทำความดีด้วยหัวใจ
ความภาคภูมิใจและเกียรติยศในการรับราชการ (บทบาทอื่น ๆ)

ตลอดระยะเวลาของการรับราชการ มีความภาคภูมิใจในการทำหน้าที่ในทุกตำแหน่งที่ได้รับมอบหมาย โดยผลงานที่สำคัญในช่วงชีวิตของการรับราชการที่ผ่านมา เช่น
เมื่อครั้งดำรงตำแหน่ง ผู้อำนวยการกองยุทธการ หน่วยบัญชาการทหารพัฒนา ท่านเป็นผู้จัดทำโครงสร้างการจัดและอัตราของหน่วยบัญชาการทหารพัฒนา ที่ยังคงใช้อยู่ในปัจจุบัน รวมทั้งได้จัดทำแผนแม่บทการพัฒนาประเทศบริเวณตำบลตามแนวชายแดนขึ้นเป็นฉบับแรก
การดำรงตำแหน่ง ผู้บัญชาการโรงเรียนเตรียมทหาร ซึ่งเป็นยุคที่มีความเปลี่ยนแปลงทั้งปัจจัยภายนอกและปัจจัยภายในอย่างมากมาย ต้องเผชิญกับความท้าทายนานับประการ ได้ดำเนินการผลิตนักเรียนเตรียมทหารให้เป็นทั้งคนเก่ง คนดี และมีอุดมการณ์ ด้วยกระบวนการสร้างนักเรียนเตรียมทหาร ให้เป็นผู้มีคุณธรรมและจริยธรรม รวมทั้งเป็นผู้มีจิตวิญญาณที่มุ่งมั่น อดทนในสิ่งที่ผู้อื่นอดทนได้ยาก เสียสละในสิ่งที่ผู้อื่นเสียสละได้ยาก การรู้จักเลือทำในสิ่งที่ถูกต้องเสมอ แม้การกระทำนั้นจะยากลำบากก็ตาม เพื่อเป็นกำลังหลักที่สำคัญในการดูแลปกป้องประเทศชาติ อันเป็นการผลิตนักเรียนเตรียมทหารให้มีความเป็นมาตรฐานอย่างยั่งยืน
การดำรงตำแหน่ง ปลัดบัญชีทหาร ได้ปรับปรุงและพัฒนาระบบการปฏิบัติงานด้านการปลัดบัญชี ได้ยึดถือเป็นแนวทางในการปฏิบัติงานมาจนถึงปัจจุบัน โดยมีผลงานในเชิงประจักษ์ จนทำให้ได้รับรางวัล “การพัฒนาการบริการที่เป็นเลิศ” ของคณะกรรมการการพัฒนาระบบราชการ ถึง 2 ปีซ้อน
ในสมัยที่ดำรงตำแหน่งผู้บัญชาการทหารสูงสุด ได้รับพระบรมราชานุญาตให้จัดพิธีสวนสนามถวายสัตย์ปฏิญาณของทหาร – ตำรวจ เนื่องในพระราชพิธีบรมราชาภิเษก พ.ศ. 2562 และวันกองทัพไทย โดยพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เสด็จพระราชดำเนินทรงเป็นองค์ประธานในพิธี ซึ่งนับเป็นการสวนสนามครั้งยิ่งใหญ่ครั้งแรกในรัชสมัยปัจจุบัน
นอกจากนั้นยังได้ประธานการจัดการแข่งขันการแสดงการฝึกทางทหารประกอบดนตรี “ราชวัลลภเริงระบำ” และการแข่งขันกองทหารเกียรติยศ โดยสมเด็จพระนางเจ้าฯ พระบรมราชินี เสด็จพระราชดำเนินแทนพระองค์ทอดพระเนตรการแสดง
แหล่งข้อมูล

ชีวประวัติ จากเว็บไซต์ กองบัญชาการกองทัพทไทย
ข้อมูลจากศูนย์ข้อมูลนักการเมือง ThaisWatch.com
วาสนา นาน่วม เส้นทางเหล็ก พลเอก พรพิพัฒน์  เบญญศรี : มติชน, 2562
| ก่อนหน้า |  | พรพิพัฒน์ เบญญศรี |  | ถัดไป |
| --- | --- | --- | --- | --- |
| พลเอก  ธารไชยยันต์ ศรีสุวรรณ |  |   ผู้บัญชาการทหารสูงสุด  (1 ตุลาคม พ.ศ. 2561 – 30​ กันยายน​ พ.ศ.​ 2563) |  | พลเอก เฉลิมพล ศรีสวัสดิ์ |
| ด ค ก ผู้บัญชาการทหารสูงสุดของไทย  |
| --- | --- | --- |
|   แปลก พิบูลสงคราม • สฤษดิ์ ธนะรัชต์ • ถนอม กิตติขจร • ทวี จุลละทรัพย์ • กฤษณ์ สีวะรา • สงัด ชลออยู่ • กมล เดชะตุงคะ • เกรียงศักดิ์ ชมะนันทน์ • เสริม ณ นคร • สายหยุด เกิดผล • อาทิตย์ กำลังเอก • สุภา คชเสนี • ชวลิต ยงใจยุทธ • สุนทร คงสมพงษ์ • สุจินดา คราประยูร • เกษตร โรจนนิล • วรนาถ อภิจารี • วัฒนชัย วุฒิศิริ • วิโรจน์ แสงสนิท • มงคล อัมพรพิสิฏฐ์ • สำเภา ชูศรี • ณรงค์ ยุทธวงศ์ • สุรยุทธ์ จุลานนท์ • สมทัต อัตตะนันทน์ • ชัยสิทธิ์ ชินวัตร • เรืองโรจน์ มหาศรานนท์ • บุญสร้าง เนียมประดิษฐ์ • ทรงกิตติ จักกาบาตร์ • ธนะศักดิ์ ปฏิมาประกร • วรพงษ์ สง่าเนตร • สมหมาย เกาฏีระ • สุรพงษ์ สุวรรณอัตถ์ • ธารไชยยันต์ ศรีสุวรรณ • พรพิพัฒน์ เบญญศรี • เฉลิมพล ศรีสวัสดิ์ • ทรงวิทย์ หนุนภักดี  |   แปลก พิบูลสงคราม • สฤษดิ์ ธนะรัชต์ • ถนอม กิตติขจร • ทวี จุลละทรัพย์ • กฤษณ์ สีวะรา • สงัด ชลออยู่ • กมล เดชะตุงคะ • เกรียงศักดิ์ ชมะนันทน์ • เสริม ณ นคร • สายหยุด เกิดผล • อาทิตย์ กำลังเอก • สุภา คชเสนี • ชวลิต ยงใจยุทธ • สุนทร คงสมพงษ์ • สุจินดา คราประยูร • เกษตร โรจนนิล • วรนาถ อภิจารี • วัฒนชัย วุฒิศิริ • วิโรจน์ แสงสนิท • มงคล อัมพรพิสิฏฐ์ • สำเภา ชูศรี • ณรงค์ ยุทธวงศ์ • สุรยุทธ์ จุลานนท์ • สมทัต อัตตะนันทน์ • ชัยสิทธิ์ ชินวัตร • เรืองโรจน์ มหาศรานนท์ • บุญสร้าง เนียมประดิษฐ์ • ทรงกิตติ จักกาบาตร์ • ธนะศักดิ์ ปฏิมาประกร • วรพงษ์ สง่าเนตร • สมหมาย เกาฏีระ • สุรพงษ์ สุวรรณอัตถ์ • ธารไชยยันต์ ศรีสุวรรณ • พรพิพัฒน์ เบญญศรี • เฉลิมพล ศรีสวัสดิ์ • ทรงวิทย์ หนุนภักดี  |  |
พงศาวลี พลเอก พรพิพัฒน์ เบญญศรี
เทศบาลเมืองกำแพงเพชร (จังหวัดกำแพงเพชร)

บทความนี้เกี่ยวกับเมืองในจังหวัดกำแพงเพชร สำหรับความหมายอื่น ดูที่ กำแพงเพชร (แก้ความกำกวม)
| เทศบาลเมืองกำแพงเพชร |
| --- | --- |
เทศบาลเมือง
จากซ้ายไปขวา บนลงล่าง:  วัดพระแก้ว อุทยานประวัติศาสตร์กำแพงเพชร  พิพิธภัณฑสถานกำแพงเพชรเฉลิมพระเกียรติ  วัดบาง  หอนาฬิกาเมืองกำแพงเพชร  ศาลหลักเมืองกำแพงเพชร  วงเวียนต้นโพธิ์ 
ทม.กำแพงเพชรที่ตั้งของเทศบาลเมืองกำแพงเพชรแสดงแผนที่จังหวัดกำแพงเพชรทม.กำแพงเพชรทม.กำแพงเพชร (ประเทศไทย)แสดงแผนที่ประเทศไทย
พิกัด: 16°28′49″N 99°32′56″E﻿ / ﻿16.48028°N 99.54889°E﻿ / 16.48028; 99.54889
ประเทศ:  ไทย
จังหวัด: กำแพงเพชร
อำเภอ: เมืองกำแพงเพชร
จัดตั้ง:  บันทึกครั้งแรก: สมัยสุโขทัย  จัดตั้งเป็นเทศบาลเมือง: พ.ศ. 2479 
การปกครอง
 • นายกเทศมนตรี: ชัยวัฒน์ ศุภอรรถพานิช
พื้นที่
 • ทั้งหมด: 14.9 ตร.กม. (5.8 ตร.ไมล์)
ประชากร (2564)
 • ทั้งหมด: 28,125 คน
 • ความหนาแน่น: 1,955.84 คน/ตร.กม. (5,065.6 คน/ตร.ไมล์)
รหัส อปท.: 04620102
ที่อยู่ สำนักงาน: 111 ถนนเลี่ยงเมือง ตำบลในเมือง อำเภอเมืองกำแพงเพชร จังหวัดกำแพงเพชร 62000
โทรศัพท์: 0 5571 8200
โทรสาร: 0 5571 8225
เว็บไซต์: www.kppmu.go.th
 ส่วนหนึ่งของสารานุกรมประเทศไทย
กำแพงเพชร เป็นเมืองศูนย์กลางทางเศรษฐกิจ การปกครอง และวัฒนธรรมของจังหวัดกำแพงเพชร มีฐานะเป็นเทศบาลเมืองตั้งอยู่ภายในอำเภอเมืองกำแพงเพชร มีพื้นที่ครอบคลุมตำบลในเมืองทั้งตำบล ในอดีตเคยเป็นเมืองเก่าแก่ที่สำคัญแห่งหนึ่งของอาณาจักรสุโขทัย เทศบาลเมืองกำแพงเพชรมีพื้นที่ประมาณ 14.9 ตารางกิโลเมตร หรือประมาณ 9,312.5 ไร่ มีประชากรรวมทั้งสิ้น 28,125 คน (เดือนธันวาคม 2564)
ประวัติศาสตร์

ตามประวัติศาสตร์กล่าวว่า กำแพงเพชรเป็นเมืองหน้าด่านของสุโขทัยมีฐานะเป็นเมืองลูกหลวง และมีเมืองบริวารรายล้อมอยู่เป็นจำนวนมาก เช่น ไตรตรึงษ์ เทพนคร ฯลฯ การที่กำแพงเพชรเป็นเมืองหน้าด่านรับศึกสงครามในอดีตอยู่เสมอ จึงเป็นเมืองยุทธศาสตร์มีหลักฐานที่แสดงให้เห็น ว่าเป็นเมืองที่มีความสำคัญทางประวัติศาสตร์มากมาย เช่น กำแพงเมือง คูเมือง ป้อมปราการ วัดโบราณ มีหลักฐาน ให้สันนิษฐานว่าเดิมเคยเป็นที่ตั้งของเมือง 2 เมือง คือ เมืองชากังราว และเมืองนครชุม โดยเมืองนครชุมสร้างขึ้นก่อน ตั้งอยู่ทางฝั่งตะวันตกของแม่น้ำปิง พระเจ้าเลอไท กษัตริย์องค์ที่ 4 แห่งราชวงศ์สุโขทัย เป็นผู้สร้างขึ้นเมื่อประมาณ พ.ศ. 1800 ต่อมาสมัยพระเจ้าลิไท กษัตริย์องค์ที่ 5 แห่งราชวงศ์สุโขทัยได้สร้างเมืองใหม่ขึ้นทางฝั่งตะวันออกของลำน้ำปิง[ต้องการอ้างอิง]
สมเด็จกรมพระยาดำรงราชานุภาพได้ทรงบันทึกเรื่อง กำแพงเมืองไว้ว่า เป็นกำแพงเมืองที่เก่าแก่ มั่นคง ยังมีความสมบูรณ์มาก และเชื่อว่าสวยงามที่สุดในประเทศไทย นอกจากนี้ ยังทรงวินิจฉัยว่า กำแพงเพชรเป็นเมืองเดียวกับเมืองชากังราว แต่ปัจจุบันมีแนวคิดที่แตกต่างออกไป
ปัจจุบันเมืองกำแพงเพชรเป็นเมืองศูนย์กลางการท่องเที่ยวทางประวัติศาสตร์แห่งหนึ่ง เพราะมีโบราณสถานเก่าแก่ซึ่งก่อสร้างด้วยศิลาแลงหลายแห่งรวมอยู่ในอุทยานประวัติศาสตร์กำแพงเพชร ที่ได้รับการพิจารณาคัดเลือกจากองค์การศึกษาวิทยาศาสตร์และวัฒนธรรมแห่งสหประชาชาติ (UNESCO) ให้ขึ้นทะเบียนเป็นแหล่งมรดกโลก เมื่อวันที่ 12 ธันวาคม พ.ศ. 2534
เมืองกำแพงเพชรได้รับการจัดตั้งขึ้นในฐานะเทศบาลตามพระราชกฤษฎีกาจัดตั้งเทศบาลเมืองกำแพงเพชร จังหวัดกำแพงเพชร ซึ่งได้ตราขึ้นไว้วันที่ 11 มีนาคม พ.ศ. 2479 ในรัชสมัยของพระบาทสมเด็จพระเจ้าอยู่หัวอานันทมหิดล ซึ่งมีพลเอกพระยาพหลพลพยุหเสนาในฐานะนายกรัฐมนตรี เป็นผู้รับสนองพระบรมราชโองการ โดยประกาศในราชกิจจานุเบกษา เล่ม 53 ตอนที่ 0 ก วันที่ 14 มีนาคม พ.ศ. 2479 โดยมีหลวงมนตรีราชเป็นนายกเทศมนตรีกับนายยรรยง อินทรเกษมเป็นปลัดเทศบาลคนแรก และได้ใช้เรือนรับรองของจังหวัดเป็นอาคารสำนักงานแห่งแรก
ต่อมาได้มีการสร้างศาลากลางจังหวัดแห่งใหม่ใน พ.ศ. 2504 ทางเทศบาลเมืองกำแพงเพชรจึงขอใช้อาคารศาลากลางจังหวัดหลังเดิมเป็นสำนักงานเทศบาล จนกระทั่งใน พ.ศ. 2521 เมื่อมีผู้อุทิศมอบที่ดินบริเวณถนนวิจิตร 1 จึงได้สร้างอาคารสำนักงานขึ้นใหม่ และเปิดทำการเมื่อวันที่ 2 สิงหาคม พ.ศ. 2522 ต่อมาใน พ.ศ. 2550 ได้เกิดการขยายตัวของเมือง การได้รับมอบภารกิจถ่ายโอนจากส่วนกลาง และการเพิ่มขึ้นของประชากรภายในท้องถิ่น เป็นเหตุทำให้มีราษฎรที่มาติดต่อราชการเป็นจำนวนมาก สำนักงานหลังเก่าไม่อาจสามารถรองรับได้สะดวก จึงมีการจัดสร้างอาคารสำนักงานขึ้นใหม่อีกครั้ง โดยตั้งอยู่บริเวณถนนเลี่ยงเมืองกำแพงเพชร ตำบลในเมือง อำเภอเมืองกำแพงเพชร จังหวัดกำแพงเพชร และเปิดทำการเมื่อวันที่ 1 พฤศจิกายน พ.ศ. 2550
แต่เดิมเทศบาลเมืองกำแพงเพชรมีพื้นที่การปกครองทั้งหมด 4.5 ตารางกิโลเมตร ต่อมาเมื่อมีชุมชนอยู่หนาแน่น ทั้งในเขตและนอกเขตเทศบาลที่ต่อเนื่องกัน จึงเป็นการสมควรในการปรับปรุงเขตเทศบาลใหม่ เพื่อขยายเขตให้เทศบาลได้ปกครองและทะนุบำรุงท้องถิ่น จึงได้ตราพระราชกฤษฎีกาเปลี่ยนแปลงเขตเทศบาลเมืองกำแพงเพชร จังหวัดกำแพงเพชร ลงวันที่ 21 กุมภาพันธ์ พ.ศ. 2509 ในรัชสมัยพระบาทสมเด็จพระเจ้าอยู่หัวภูมิพลอดุลยเดช ซึ่งมีจอมพลถนอม กิตติขจรในฐานะนายกรัฐมนตรี เป็นผู้รับสนองพระบรมราชโองการ ประกาศในราชกิจจานุเบกษา เล่ม 83 ตอนที่ 21 ก วันที่ 5 มีนาคม พ.ศ. 2509 ขยายเขตจากพื้นที่เดิม 10.4 ตารางกิโลเมตร เพิ่มขึ้นเป็น 14.9 ตารางกิโลเมตร
ภูมิศาสตร์

เมืองกำแพงเพชรตั้งทางตอนกลางค่อนไปทางทิศเหนือของจังหวัดกำแพงเพชร มีพื้นที่ 14.9 ตารางกิโลเมตร ครอบคลุมพื้นที่ตำบลในเมืองทั้งตำบล อยู่ในบริเวณตอนบนของภาคกลางของประเทศไทย อยู่ห่างจากกรุงเทพมหานครไปตามทางหลวงแผ่นดินหมายเลข 1 ระยะทาง 358 กิโลเมตร
เมืองกำแพงเพชรมีลักษณะภูมิประเทศเป็นที่ราบลุ่มแม่น้ำ มีแม่น้ำปิงไหลผ่านทางทิศตะวันตกของเมือง โดยพื้นที่ของเมืองทางทิศเหนือจะเป็นเขตอุทยานประวัติศาสตร์กำแพงเพชร พื้นที่ทางตอนกลางและใต้จะเป็นแหล่งธุรกิจที่สำคัญของเมือง แหล่งที่อยู่อาศัยที่หนาแน่น สถานที่ราชการ และสถานศึกษา
ภูมิศาสตร์ > อาณาเขตติดต่อ

เทศบาลเมืองกำแพงเพชรมีอาณาเขตติดต่อกับเขตองค์กรปกครองส่วนท้องถิ่นต่าง ๆ ดังนี้
ทิศเหนือ ติดต่อกับ เทศบาลเมืองหนองปลิง
ทิศตะวันออก ติดต่อกับ เทศบาลเมืองหนองปลิง เทศบาลตำบลเทพนคร และองค์การบริหารส่วนตำบลสระแก้ว
ทิศใต้ ติดต่อกับ เทศบาลตำบลเทพนคร
ทิศตะวันตก ติดต่อกับ เทศบาลตำบลนครชุม (ขนานกับฝั่งตะวันตกของแม่น้ำปิง)
ภูมิศาสตร์ > ภูมิอากาศ

| ข้อมูลภูมิอากาศของเทศบาลเมืองกำแพงเพชร (2524–2553)> เดือน | ข้อมูลภูมิอากาศของเทศบาลเมืองกำแพงเพชร (2524–2553)> ม.ค. | ข้อมูลภูมิอากาศของเทศบาลเมืองกำแพงเพชร (2524–2553)> ก.พ. | ข้อมูลภูมิอากาศของเทศบาลเมืองกำแพงเพชร (2524–2553)> มี.ค. | ข้อมูลภูมิอากาศของเทศบาลเมืองกำแพงเพชร (2524–2553)> เม.ย. | ข้อมูลภูมิอากาศของเทศบาลเมืองกำแพงเพชร (2524–2553)> พ.ค. | ข้อมูลภูมิอากาศของเทศบาลเมืองกำแพงเพชร (2524–2553)> มิ.ย. | ข้อมูลภูมิอากาศของเทศบาลเมืองกำแพงเพชร (2524–2553)> ก.ค. | ข้อมูลภูมิอากาศของเทศบาลเมืองกำแพงเพชร (2524–2553)> ส.ค. | ข้อมูลภูมิอากาศของเทศบาลเมืองกำแพงเพชร (2524–2553)> ก.ย. | ข้อมูลภูมิอากาศของเทศบาลเมืองกำแพงเพชร (2524–2553)> ต.ค. | ข้อมูลภูมิอากาศของเทศบาลเมืองกำแพงเพชร (2524–2553)> พ.ย. | ข้อมูลภูมิอากาศของเทศบาลเมืองกำแพงเพชร (2524–2553)> ธ.ค. | ข้อมูลภูมิอากาศของเทศบาลเมืองกำแพงเพชร (2524–2553)> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดเฉลี่ย °C (°F) | 30.5 (86.9) | 31.7 (89.1) | 36.6 (97.9) | 38.7 (101.7) | 36.1 (97) | 33.9 (93) | 33.0 (91.4) | 30.0 (86) | 28.5 (83.3) | 27.9 (82.2) | 26.9 (80.4) | 25.9 (78.6) | 30.1 (86.2) |
| อุณหภูมิต่ำสุดเฉลี่ย  °C (°F) | 12.6 (54.7) | 22.4 (72.3) | 23.1 (73.6) | 27.1 (80.8) | 26.3 (79.3) | 26.3 (79.3) | 25.6 (78.1) | 24.7 (76.5) | 22.4 (72.3) | 19.7 (67.5) | 16.3 (61.3) | 9.7 (49.5) | 24.5 (76.1) |
| ปริมาณฝน มม (นิ้ว) | 2.5 (0.098) | 14.0 (0.551) | 39.9 (1.571) | 54.6 (2.15) | 197.8 (7.787) | 192.3 (7.571) | 164.4 (6.472) | 134.8 (5.307) | 268.8 (10.583) | 191.7 (7.547) | 42.0 (1.654) | 6.7 (0.264) | 1,309.5 (51.555) |
| ความชื้นร้อยละ | 71 | 66 | 66 | 66 | 77 | 82 | 82 | 84 | 85 | 84 | 79 | 74 | 76.3 |
| วันที่มีฝนตกโดยเฉลี่ย (≥ 1 mm) | 1 | 2 | 4 | 6 | 14 | 19 | 17 | 19 | 18 | 16 | 6 | 1 | 123 |
แหล่งที่มา: กรมอุตุนิยมวิทยา